BOIB Núm 087 - 18 / juliol / 2017\nPàg. 23235 a 23275\nAprovació definitiva de la Cartera Insular de serveis socials i dels serveis a menors i família de Mallorca\nEl Ple del Consell de Mallorca en sessió celebrada dia 14 d’abril de 2016 va aprovar inicialment el projecte de cartera bàsica de serveis de l’IMAS.\nL’expedient es va sotmetre a informació pública, mitjançant la inserció de l’anunci corresponent en el BOIB núm. 53, de 28 d’abril de 2016 durant el termini de trenta dies, perquè totes les persones que hi estiguessin interessades el poguessin examinar i poguessin formular-hi les reclamacions i els suggeriments pertinents.\nResoltes les al·legacions es va remetre l’expedient al Consell Consultiu perquè emetés el preceptiu dictamen.\nS’han fet els canvis necessaris per adaptar el projecte de cartera de serveis a les observacions fetes pel Consell Consultiu.\nEl Ple del Consell de Mallorca, en sessió de dia 13 de juliol de 2017, va acordar aprovar definitivament la Cartera Insular de serveis socials i dels serveis a menors i família de Mallorca i ordenar que se’n publiques íntegrament el text en el Butlletí Oficial de les Illes Balears, que s’incorpora com a annex.\nContra aquest acord, que exhaureix la via administrativa, podeu interposar recurs contenciós administratiu davant la Sala Contenciosa Administrativa del Tribunal Superior de Justícia de les Illes Balears, en el termini de dos mesos, comptadors a partir de l’endemà de publicar aquest acord. Tot això, de conformitat amb la Llei 29/1998, de 13 de juliol, reguladora de la jurisdicció contenciosa administrativa. No obstant l’anterior, podeu exercitar, si escau, qualsevol altre recurs que considereu pertinent.\nPer delegació del president, el secretari general per substitució\n(Decret de 17 de juliol de 2015, BOIB núm. 114, de 28 de juliol de 2015)\nArticle 3. Persones destinatàries\nArticle 4. Prestacions garantides i no garantides\nArticle 5. Finançament de la Cartera de serveis socials de l'Institut Mallorquí d'Afers Socials\nArticle 6. Participació de les persones usuàries en el finançament de les prestacions\nArticle 7. Entitats proveïdores\nDisposició addicional primera. Prestacions econòmiques\nDisposició addicional segona. Vigència\nANNEX 1. Cartera de serveis socials de Mallorca\nPrestacions de serveis a persones amb discapacitat\nServei de valoració, orientació i seguiment\nUnitat de promoció dels drets i atenció a víctimes amb discapacitat\nUnitat de suport a l'accessibilitat\nServei d'intèrprets de la llengua de signes\nServei de promoció, recuperació i manteniment de l'autonomia funcional\nServei d'atenció integral i promoció de l'autonomia\nServei d'habilitació i teràpia ocupacional\nServei de funció tutelar\nServei sociocultural i d'oci\nServei d'habitatge supervisat\nPrestació de serveis per a persones majors\nServei residencial temporal per a persones majors\nServei residencial permanent per a persones majors\nServei de valoració, intervenció i suport a casos de persones majors en situació de risc de desprotecció. (Prioritat social)\nServei de valoració per ingrés residencial per estada temporal, reagrupament familiar o trasllat de centre\nServei d'estades diürnes. Centre de dia\nServei de suport psicosocial, educatiu i d'estimulació cognitiva per a les persones majors\nServei d'intervenció i suport psicosocial individual i familiar\nServei d'atenció, orientació, suport i formació per als familiars cuidadors\nPrestacions de serveis d'inclusió social\nServei de promoció de la salut a l'àmbit juvenil\nServei de promoció de les habilitats preventives de les famílies\nServei de suport a l'educació per a la salut als centres educatius\nPrestacions dels serveis socials comunitaris bàsics\nSuport tècnic, assessorament específic i orientació a professionals dels serveis socials municipals de Mallorca\nServei de formació a professionals dels serveis socials municipals\nServei de valoració per a l'accés a la xarxa d'inclusió social i assessorament tècnic\nServei de suport i atenció social per a persones adultes en situació d'exclusió social\nServei d'atenció itinerant per a persones sense sostre en situació d'exclusió social\nServei d'allotjament temporal per a persones adultes en situació d'exclusió social sense toxicomania activa\nServei d'allotjament temporal per a persones adultes en situació d'exclusió social amb possibilitat de toxicomania activa\nServei d'atenció i tractament ambulatori de les drogodependències i altres conductes addictives\nServei d'atenció i tractament residencial de les drogodependències\nPrestacions de serveis de Gerència\nServei d'informació, assessorament i derivació\nPrestacions econòmiques individuals a persones majors\nPrestacions econòmiques individuals a persones amb discapacitat\nPrestacions econòmiques per a la cobertura de les necessitats bàsiques per a famílies amb menors en situació de risc social i a persones en situació de greu i urgent necessitat\nANNEX 2. Cartera de serveis a menors i família de Mallorca\nPrestacions de serveis a menors i família\nServei especialitzat d'atenció a la infància i a l'adolescència\nServei de valoració a menors víctimes d’abús sexual (UVASI)\nServei de tractament dels efectes del maltractament a menors\nServei d’intervenció terapèutica familiar\nServei de psicomotricitat terapèutica\nServei d'intervenció en crisi\nServei d'intervenció familiar de treball del vincle parental\nServei d’intervenció familiar en el domicili\nServei de preparació, suport i seguiment a joves protegits o ex protegits per a l’emancipació\nServei socioeducatiu d’inserció laboral\nServei de primera acollida i diagnòstic a menors en situació de desprotecció greu\nServei d’acolliment residencial bàsic per a infància i adolescència\nServei d’acolliment residencial especial per a menors estrangers no acompanyats\nServei d’acolliment residencial específic per a menors amb discapacitat\nServei d'acolliment residencial especial per a menors amb trastorns de conducta\nServei d’acolliment residencial especial per a adolescents amb mesura de protecció embarassades o amb càrregues familiars\nServei d'acolliment familiar permanent amb família pròpia\nServei d'acolliment familiar permanent amb família externa (NIU)\nServei d'acolliment familiar temporal amb família aliena\nServei d'acolliment familiar temporal especialitzat (ACOTÉ)\nServei de formació en acolliments familiars\nServei d'informació, formació, assessorament, valoració i suport per a l'adopció internacional\nServei d'informació, formació, assessorament, valoració i suport per a l'adopció nacional\nServei de recerca d'orígens\nServei de seguiment pre adoptiu\nLa Llei 4/2009, d’11 de juny, de serveis socials, en l'article 20, defineix com a prestacions del sistema públic de serveis socials les actuacions, les intervencions tècniques, els programes, els projectes, els mitjans i les ajudes econòmiques i tecnològiques que s’ofereixen a les persones i que es destinen a complir les finalitats del sistema de serveis socials. I estableix que aquestes prestacions del sistema públic de serveis socials poden ser tècniques, econòmiques o tecnològiques.\nSegons l’article 24 de la Llei 4/2009, d’11 de juny, esmentada, la cartera de serveis socials és l’instrument que determina el conjunt de prestacions del sistema públic de serveis socials, incloent totes les prestacions tècniques, econòmiques i tecnològiques.\nL'article 27, per la seva banda, preveu que els consells insulars han d’establir les carteres de serveis socials, el contingut de les quals ha de ser complementari i addicional del de la cartera bàsica que aprovi el Govern de les Illes Balears.\nLa cartera de serveis socials és, en conseqüència, el recull sistematitzat i operatiu de prestacions que el sistema ofereix a la ciutadania segons les diferents situacions de necessitat social.\nD’acord amb l'article 24, esmentat, la cartera de serveis socials defineix cada tipus de prestació, la població a la qual s'adreça, l’establiment o l’equip professional que l’ha de gestionar, els perfils i les ràtios del personal professional i els estàndards de qualitat.\nPer altra banda, la cartera de serveis socials, complint el mandat legal, diferencia entre prestacions garantides, que són exigibles com a dret subjectiu, i les prestacions no garantides.\nAixí mateix, la cartera de serveis socials diferencia entre les prestacions en el pagament de les quals han de participar les persones usuàries i les prestacions que són gratuïtes, d’acord amb el que disposa l’article 74.1 de la Llei 4/2009.\nCom estableix l'article 27 i la Disposició final quarta de la Llei 4/2009, la cartera bàsica de serveis socials que aprova el Govern de les Illes Balears s'ha de complementar amb les carteres de serveis socials que estableixin els consells insulars, de manera que cada consell insular, en el marc de les seves competències, ha de definir les prestacions pròpies, sempre des dels principis de coordinació general i de complementació.\nL’article 70 de la Llei orgànica 1/2007, de 28 de febrer, de reforma de l’Estatut d’autonomia de les Illes Balears, atorga al Consell de Mallorca les competències pròpies en matèria de serveis socials i assistència social, el desenvolupament comunitari i la integració, la política de protecció i atenció a persones dependents, els complements de Seguretat Social no contributiva, el voluntariat social i les polítiques d’atenció a les persones i als col·lectius en situació de pobresa o necessitat social. Així mateix, el Consell de Mallorca té competències en tutela, acolliment i adopció de menors.\nÉs l’Institut Mallorquí d’Afers Socials, com a organisme autònom local creat pel Consell de Mallorca i adscrit al Departament de Benestar i Drets Socials del Consell de Mallorca, qui exerceix les competències atribuïdes per qualsevol títol al Consell de Mallorca en matèria de serveis socials i menors.\nPer tot això, aquest Reglament té per objecte definir la Cartera insular de serveis socials i dels serveis a menors i família de Mallorca, que ha d’elaborar l'Institut Mallorquí d’Afers Socials, d’acord amb el que disposa l’article 2.a) dels Estatuts, i que ha d’aprovar el Ple del Consell de Mallorca, segons l’article 8 de la Llei 8/2000, de 27 d’octubre, de consells insulars.\nEl Reglament s’estructura en set articles, dues disposicions addicionals, una derogatòria, una final i dos annexos. En l’annex 1 s’expliciten les prestacions en matèria de serveis socials i en l'annex 2 les prestacions en matèria de menors i família, pròpies de l’Institut Mallorquí d’Afers Socials.\nAquest Reglament té per objecte aprovar la Cartera insular de serveis socials i dels serveis a menors i família de Mallorca, que defineix el conjunt de prestacions del sistema públic de serveis socials d’aplicació a l’illa de Mallorca i que és complementària de la cartera bàsica de serveis socials que aprova el Govern de les Illes Balears. Les prestacions es defineixen en els annexos d’aquest Reglament.\nL’àmbit d’aplicació d’aquest Reglament s’estén a tot el territori de Mallorca.\nSón destinatàries de les prestacions de la Cartera insular de Serveis Socials i dels Serveis a Menors i Família de Mallorca les persones residents a Mallorca que compleixen les condicions que estableix l’article 5 de la Llei 4/2009, d’11 de juny, de serveis socials, que compleixin amb els requisits determinats per a cada prestació.\n1. Les prestacions del sistema de serveis socials poden ser garantides per a totes les persones o no garantides.\n2. S’entén per prestació garantida la que estableix el sistema públic de serveis socials exigible com a dret subjectiu.\n3. En el cas de que les prestacions siguin no garantides, la normativa que les regula ha de determinar els criteris per atorgar-les, d’acord als criteris de concurrència o de prelació.\nArticle 5. Finançament de la Cartera de serveis socials de l’Institut Mallorquí d’Afers Socials\nLes prestacions socials són finançades per les administracions públiques, en els termes previstos a la Llei 4/2009, d’11 de juny, esmentada, sens perjudici que la persona beneficiària ha de participar en el finançament de les prestacions de serveis no gratuïtes, en els termes que preveu l’article següent.\n1. La participació de les persones usuàries en el finançament de les prestacions només s’aplica a les prestacions que determina la Cartera de serveis socials de l’Institut Mallorquí d’Afers Socials.\n2. L’aportació que fan les persones usuàries ha de tenir en compte la normativa específica dels àmbits estatal, autonòmic, insular i local.\n1. Les entitats privades poden dispensar les prestacions del sistema de serveis socials mitjançant fórmules de contractació, concert o subvenció, d'acord amb l'article 89.1 de la Llei 4/2009, i sempre que els serveis estiguin acreditats d’acord amb el que disposa el títol VII de la Llei 4/2009, esmentada, i hagin estat contractats per l’Administració.\n2. Tots aquests serveis formen part de la xarxa de serveis socials d’atenció pública de l’Institut Mallorquí d’Afers Socials.\nLa quantia de les prestacions econòmiques que inclou la Cartera de serveis socials de l’Institut Mallorquí d’Afers Socials es fixa i s’actualitza en funció del que estableix la normativa que regula cada prestació.\nLa Cartera Insular de Serveis Socials i dels Serveis a Menors i Família de Mallorca té una vigència quadriennal.\nQueden derogades totes les disposicions de rang igual o inferior que s’oposin al que disposa aquest Reglament, el contradiguin o hi siguin incompatibles.\nAquest Reglament entra en vigor l’endemà d’haver-se publicat en el Butlletí Oficial de les Illes Balears.\nDirecció Insular de Persones amb Discapacitat\nSecció de recursos personals i assistencials. Secció de recursos sociolaborals\nInformació, valoració i orientació a la persona amb discapacitat i a la família per accedir al recurs més adequat de la xarxa pública de serveis socials segons el tipus de discapacitat i el tipus i intensitat dels suports. El servei inclou el seguiment de les persones passat un temps des que s'han incorporat, així com el seguiment dels plans d’atenció personal i de la qualitat dels serveis rebuts.\nPersones amb discapacitat a partir del 33 %, majors de 16 anys, o menors amb discapacitat i mesures de protecció, residents a Mallorca, i els familiars / tutors.\nEquipaments / equips professionals\nDespatxos, sales i equipaments tècnics i informàtics de l’IMAS, a Palma, Inca i Manacor.\nRàtios i perfils professionals\nPer 100 expedients oberts. Personal tècnic titulat: 8. Personal de gestió i administració: 1.\nEls que estableixen els articles 14 i 15 del capítol II sobre els principis generals i les directrius de coordinació per autoritzar i acreditar els serveis del Decret 86/2010, i posteriors.\nTipus de servei (comunitari bàsic, comunitari específic o servei especialitzat)\nServei social especialitzat\nTipus de prestació (bàsica o complementària)\nComplementària per a Mallorca respecte a la cartera bàsica de serveis socials de les Illes Balears.\nAccés i llista d’espera al servei\nEntitat responsable de l’accés al servei\nGarantia de la prestació\nSecció d’accessibilitat i promoció dels drets\nValoració, suport psicològic i jurídic a persones amb discapacitat que han estat víctimes d’abusos de tipus sexual o d’altres (assetjament econòmic, violència verbal o física) o estan en risc de veure vulnerats els seus drets. El servei ofereix:\na)Atenció psicològica i social: acollida i valoració inicial del cas amb la persona i la família, configuració d’un espai de protecció a la persona, valoració de la capacitat per declarar davant un jutge, atenció psicològica a la persona per afrontar l’estrès posttraumàtic, seguiment de la persona i la família.\nb)Assessorament legal i intermediació: assessorament legal, acompanyament i intermediació amb els organismes judicials i de seguretat en tot el procés.\nc)Assessorament i formació a famílies i a professionals d’atenció a persones amb discapacitat per identificar i prevenir la vulnerabilitat i situacions de risc.\nPersones amb discapacitat de qualsevol edat, residents a Mallorca, que han sofert maltractaments o abusos (de tipus sexual o d’altre tipus), o que han estat discriminades causant una situació de vulneració dels seus drets (humans o legals).\nPer 100 expedients oberts. Personal tècnic titulat: 10. Personal de gestió i administració: 1.\nIMAS o entitats especialitzades mitjançant contractació o concertació.\nPer assessorar, avaluar i fer propostes d’intervenció per a l’accessibilitat universal de les persones amb discapacitat. S’avaluen projectes arquitectònics, espais, instal·lacions, etc. Se'n redacta un informe amb recomanacions i se'n fa un seguiment posterior. A més, el servei inclou, entre d’altres, accions de difusió, avaluació de l’acompliment legal, coordinació de la Taula de Mallorca per l'Accessibilitat i desenvolupament de projectes, productes i actuacions encaminades a millorar l’accessibilitat.\nQualsevol persona resident a Mallorca, tengui o no una discapacitat.\nPer unitat de servei. Personal tècnic titulat: 3.\nOfereix un suport per interpretar la llengua de signes a les persones amb discapacitat auditiva per a diversos tipus de gestions, rebre serveis o participar en activitats. Es presta per demanda i es prioritzen els recursos segons la urgència i si hi ha o no altres alternatives per a la comunicació.\nPersones amb discapacitat auditiva que utilitzen la llengua de signes, residents a Mallorca.\nPer unitat de servei. Personal tècnic de suport (interpretació i llenguatge de signes): 3 per cada 150 persones usuàries.\nServei específic i multidisciplinari (neuropediatria, fisioteràpia, psicomotricitat, logopèdia, etc.) per a infants amb discapacitat o limitacions en el desenvolupament. Té com objectiu aprofitar la màxima plasticitat neuronal i capacitat de desenvolupament per minimitzar les conseqüències futures d’una possible discapacitat, amb diferents tipus d’estimulació. Les intervencions han de preveure la globalitat de l’infant i la família i es poden prestar tant al domicili familiar com en un centre d’educació infantil o en un centre especialitzat.\nInfants de 0 a 6 anys amb trastorns en el desenvolupament o amb risc de patir-ne i les seves famílies, residents a Mallorca.\nD’acord amb el Decret 85/2010, de 25 de juny, pel qual es regula la xarxa pública i concertada d’atenció primerenca en l'àmbit dels serveis socials de les Illes Balears.\nD’acord amb el Decret 85/2010.\nD’acord al Decret 85/2010.\nEntitats de la xarxa pública de serveis socials per a persones amb discapacitat de Mallorca, mitjançant contractació o concertació.\nSecció de recursos sociolaborals\nProporciona, a les persones amb discapacitat física sobrevinguda en fase post-aguda, una atenció multidisciplinària amb sessions especialitzades per pal·liar els dèficits cognitius, motors i emocionals, i millorar-ne l'autonomia. Es comença a prestar quan la persona surt del procés rehabilitador sanitari i cal un servei social per continuar els progressos de la rehabilitació mèdica, així com treballar les activitats d’autonomia personal i funcional. Té una durada determinada de fins a tres anys, com a màxim, des que finalitza la rehabilitació sanitària. Es pot prestar en un centre especialitzat i al domicili de la persona usuària.\nPersones a partir de 16 anys, residents a Mallorca, amb discapacitat física sobrevinguda que tenen possibilitats de millorar l'autonomia i l'habilitació durant els 3 primers anys des de l’alta hospitalària.\nRecepció i administració, sales per fer activitats i teràpies individuals i de grup, despatxos, sales de reunions i equipaments tècnics i informàtics.\nPer a 100 persones usuàries. Personal tècnic de suport: 3. Personal tècnic titulat: 10. Personal de serveis generals i administració: 1.\nComplementària per a Mallorca, respecte a la cartera bàsica de serveis socials de les Illes Balears.\nValoració tècnica i per ordre de sol·licitud.\nServei especialitzat per a persones amb discapacitat. Consta d'actuacions de valoració, orientació i prestació de suports per promoure l’autonomia i la inclusió efectiva de cada persona mitjançant la coordinació amb el recursos de la comunitat. Segons el tipus de discapacitat i situació, el servei pot donar suport en diverses àrees i àmbits de la vida de la persona: salut, educació, treball, família, transport, protecció dels drets o altres aspectes. El servei es pot prestar en un centre de recursos o en entorns comunitaris, espais formatius, espais de rehabilitació o al propi domicili.\nPersones residents a Mallorca, amb els perfils següents :\n-Persones amb discapacitat auditiva a partir del 33 %, a partir dels 6 anys.\n-Persones amb discapacitat física sobrevinguda a partir del 33 %, a partir dels 16 anys (menors en casos excepcionals).\n-Persones amb discapacitat associada a un diagnòstic de salut mental, a partir del 33 %, a partir dels 18 anys.\nRecepció i administració, sales per fer activitats i teràpies individuals i grupals, despatxos, sales de reunions i equipaments tècnics i informàtics.\nPer a 100 persones usuàries:\n-Discapacitat auditiva. Personal tècnic titulat: 12. Personal serveis generals i administració: 1.\n-Discapacitat física i discapacitat per diagnòstic de salut mental. Personal tècnic de suport: 2. Personal tècnic titulat: 10.\nPer a persones amb discapacitat física i/o pluridiscapacitats que presta suports formatius i terapèutics per aconseguir-ne la màxima autonomia i inclusió sociolaboral. Inclou activitats de teràpia ocupacional i d’entrenament en habilitats d’autonomia per a la vida diària, i orientació, formació i requalificació per a la inserció sociolaboral. Especialment dirigit a les persones que requereixen una requalificació per tornar al mercat laboral, té una durada determinada: fins assolir els objectius individuals. També es dirigeix a persones en situació estable, pel que fa a la seva discapacitat, i que no tenien possibilitats de millorar la inserció laboral, es poden beneficiar d’una funció terapèutica i de manteniment d’habilitats.\nPersones residents a Mallorca, amb discapacitat física a partir del 33 %, majors de 16 anys.\nPer 100 persones usuàries. Personal tècnic de suport: 8. Personal tècnic titulat: 3. Personal de serveis generals i administració: 3.\nPresta suport a la persona amb discapacitat mitjançant la figura de l'assistent personal per unes hores diàries i unes tasques concretes (ajudes a la mobilitat i transport, la comunicació i les tasques de la vida diària, entre d'altres).\nPersones amb discapacitat física a partir del 33 %, i a partir de 16 anys, amb situació de dependència reconeguda i amb capacitat de contractar i gestionar els suports per dur a terme una vida independent.\nEls que estableix l’article 17, sobre les condicions comunes a tots els serveis, del Decret 86/2010.\nEls que estableix el Decret 86/2010.\nEl que estableix el Decret 86/2010.\nXarxa pública de Dependència i l’IMAS.\nNo garantida. Per concurrència\nDirigit a persones amb discapacitat amb la capacitat jurídica modificada, que té per objecte vetllar per ella amb la finalitat de fer tot el que sigui necessari per al seu benestar i desenvolupament integral. L’entitat que du a terme l’activitat de suport a la funció tutelar representa la persona tutelada i n'administra els béns, d’acord amb l’encàrrec fet per l’autoritat judicial competent. És un servei substitutori de la funció que farien els familiars / tutors.\nPersones amb discapacitat residents a Mallorca, a partir de 16 anys, i amb la capacitat jurídica modificada que han estat sotmeses a règim de tutela o curatela per una fundació tutelar per resolució judicial.\nPer 100 persones usuàries: 2 tècnics titulats i 0,5 personal de serveis generals i administració.\nSecció de recursos personals i assistencials\nDurant el període diürn ofereix una atenció integral per a les persones amb discapacitat amb necessitats de suport extens i generalitzat. En funció de les necessitats de cada persona i el tipus de discapacitat (física o intel·lectual i del desenvolupament), ofereix suport directe a activitats bàsiques de la vida diària, la comunicació, el benestar i la salut, les habilitats per a l’autonomia, la teràpia ocupacional, les relacions, la conducta i l’oci. L’objectiu del servei és millorar o mantenir el nivell més alt possible d’autonomia i benestar, prevenint situacions de dependència més gran, potenciant la inclusió i donant suport a les famílies.\nPersones, a partir de 16 anys, residents a Mallorca, i com a mínim amb un 65 % de discapacitat i necessitats de suport extens o generalitzat. S’estableixen dos perfils de destinataris: persones amb discapacitat intel·lectual i del desenvolupament, i persones amb discapacitat física.\nPer 100 persones usuàries:\n-Discapacitat intel·lectual i del desenvolupament. Personal tècnic de suport: 19. Personal tècnic titulat: 9. Personal de serveis generals i administració: 2.\n-Discapacitat física. Personal tècnic de suport: 15. Personal tècnic titulat: 13. Personal de serveis generals i administració: 2.\nPresta suports a la persona amb discapacitat perquè aconsegueixi un desenvolupament personal i la inclusió social màxims amb activitats terapèutiques ocupacionals o de benestar, d’aprenentatge per a l’autonomia i d’inserció sociolaboral.\nUna de les finalitats del servei és facilitar la capacitació i la preparació per accedir al treball, mantenir i millorar l’ocupació (mitjançant el servei d’ajustament personal i social o de treball amb suport), i fer-ne la promoció al mercat laboral ordinari sempre que sigui possible. El servei es pot prestar en entorns de la comunitat per afavorir la inclusió i participació social, però sempre fora del domicili de la persona.\nPersones a partir del 33 % de discapacitat. Se n’estableixen dos perfils: persones amb discapacitat intel·lectual i del desenvolupament, a partir de 16 anys, i persones amb discapacitat associada a un diagnòstic de salut mental, a partir de 18 anys.\n-Discapacitat intel·lectual i del desenvolupament. Personal tècnic de suport: 12. Personal tècnic titulat: 4. Personal de serveis generals i administració: 5.\n-Discapacitat per diagnòstic de salut mental. Personal tècnic de suport: 12. Personal tècnic titulat: 2. Personal de serveis generals i administració: 5.\nProporciona els suports necessaris perquè les persones amb discapacitat de qualsevol edat puguin gaudir del seu temps de lleure de la forma més autònoma possible, fomentant-ne la inclusió, la participació ciutadana, el benestar i els vincles. Es presta preferentment en la comunitat i en entorns ordinaris, amb un model d'oci inclusiu. Pot incloure un servei d'orientació i d'intermediació amb recursos d'oci de la comunitat. Cada persona tria les activitats. El servei no es dirigeix a les persones usuàries de serveis residencials o de suport a l’habitatge.\nPersones amb discapacitat intel·lectual i del desenvolupament o amb pluridiscapacitats de qualsevol edat. S’estableixen dos grups en funció dels nivell d'intensitat dels suports:\n-Persones amb discapacitat entre el 33 i el 64 % i necessitats de suport intermitent o limitat, el servei sociocultural i d’oci de baixa intensitat\n-Persones amb discapacitat a partir del 65 % i necessitats de suport limitat o extens, el servei sociocultural i d’oci d’alta intensitat\nPer cada 100 persones usuàries, segons les necessitats de suport. Personal tècnic de suport: entre 2 i 6. Personal tècnic titulat: 1 a temps parcial (0,25).\nNo garantida. Per concurrència.\nConstitueix el domicili de la persona amb discapacitat, ofereix allotjament i atenció integral per a persones amb necessitats de suport extens o generalitzat en la major part de les activitats de la vida diària. L’objectiu és millorar o mantenir el nivell més alt possible d’autonomia, benestar i inclusió en la comunitat. Es pot complementar amb un servei de centre de dia.\nPersones amb discapacitat intel·lectual i del desenvolupament, o amb discapacitat física, majors de 16 anys i menors sotmesos a mesures jurídiques de protecció, o altres menors en casos excepcionals, a partir del 65 % de discapacitat i necessitats de suport extens o generalitzat, o bé amb menys del 65 %, però amb necessitats excepcionals de suport per alteracions greus del comportament.\nInstal·lacions d’allotjament i manutenció, sales per fer activitats, despatxos i equipaments tècnics i informàtics.\n-Discapacitat intel·lectual i del desenvolupament. Personal tècnic de suport: 44. Personal tècnic titulat: 9,5. Personal de serveis generals i administració: 9,5.\n-Discapacitat física. Personal tècnic de suport: 44. Personal tècnic titulat: 13. Personal de serveis generals i administració: 7.\nSubstitutiu de la llar pròpia o familiar. S'organitza en habitatges ordinaris que constitueixen el domicili habitual de les persones que l’habiten. Hi conviuen persones amb discapacitat que necessiten supervisió i suport en les activitats bàsiques de la vida diària, així com en la comunicació, les relacions, l'autodirecció i l’ús dels recursos de la comunitat. La intensitat dels suports s’adapten a les necessitats de cada persona.\n-Persones amb discapacitat intel·lectual i del desenvolupament a partir dels 16 anys (menors en casos excepcionals) i a partir del 33 % de discapacitat.\n-Persones amb discapacitat associada a un diagnòstic de salut mental a partir dels 18 anys i a partir del 33 % de discapacitat.\n-Persones amb discapacitat física a partir dels 16 anys (menors en casos excepcionals) i a partir del 65 % de discapacitat.\nPer 10 persones usuàries:\n-Discapacitat intel·lectual i del desenvolupament. Personal tècnic de suport: 5. Personal tècnic titulat: a temps parcial (0,25). Personal de serveis generals i administració: a temps parcial (0,25).\n-Discapacitat per diagnòstic de salut mental. Personal tècnic de suport: 5. Personal tècnic titulat: a temps parcial (0,25). Personal de serveis generals i administració: a temps parcial (0,25).\n-Discapacitat física. Personal tècnic de suport: 4. Personal tècnic titulat: a temps parcial (0,25). Personal de serveis generals i administració: a temps parcial (0,25).\nServei socioeducatiu que ofereix orientació i suport a les persones amb discapacitat i necessitats de suport que viuen soles, en parella o conviuen amb altres persones amb discapacitat, dependència o problemes greus de salut. La prestació és dinàmica i flexible, i s’ha d’adaptar a les necessitats de cada persona usuària. La tinença de l’habitatge correspon a la persona usuària. A diferència del servei d’atenció domiciliària, és un servei de caràcter socioeducatiu més que de caràcter assistencial. El servei de suport a l’habitatge es dirigeix exclusivament a persones que poden millorar la seva autonomia per a la vida independent mitjançant els suports adequats.\nEl servei es dirigeix a tres perfils de destinataris:\n-Persones amb discapacitat física, sobrevinguda per dany cerebral o altres malalties a on tingui sentit una funció socioeducativa, a més d’assistencial. A partir dels 16 anys (menors en casos excepcionals) i a partir del 65 % de discapacitat.\nEl servei es presta en els entorns de les persones usuàries, tant en la comunitat com en el domicili. No calen instal·lacions per a l’atenció directa. No obstant això, l’entitat prestatària ha de disposar, com a mínim, de sales per als professionals.\n-Suport a l’habitatge. Personal tècnic titulats: a temps parcial (2,2).\n-Suport a l’habitatge d’alta intensitat. Personal tècnic de suport: 2. Personal tècnic titulat: a temps parcial (2,2).\nDirecció Insular d'Atenció a la Dependència\nL'objecte de l'estada temporal és la permanència en règim d'allotjament, manutenció i atenció integral en un centre residencial de l'IMAS per un període de temps predeterminat, durant el qual les persones usuàries tindran els mateixos drets i obligacions que els residents fixos. El temps de permanència en el centre residencial per a estades temporals oscil·la entre 7 i 60 dies, aquest període es determina abans d'ingressar-hi.\nPersones majors de 65 anys que temporalment necessiten d'una atenció per respir familiar, per convalescència de la persona major, per convalescència de la persona que l'atén, o per obres d'adaptació al domicili.\nEls que estableixen els articles 14 i 15 del Decret 86/2010.\nResolució de la Presidència de l'IMAS de 12 de març de 2014 (BOIB núm. 43, de 29 de març de 2014)\nCentres de l’IMAS\nCriteris de copagament\nOrdenança que regula el preu públic per assistències, estades i altres serveis prestats en establiments benèfics i assistencials del Consell Insular de Mallorca. (BOIB núm. 156, de 29/12/2001).\nResolució de 26 d'agost de 1987, de la Direcció General de l'Institut Nacional de Serveis Socials (INSERSO) per la qual es regulen els ingressos, trasllats i permutes en els centres residencials per a la tercera edat.\nÉs una xarxa pública i concertada de centres que té com a objectiu oferir una atenció integral centrada en la persona major. La finalitat és vetllar pel benestar de les persones residents a partir d’una atenció integral centrada en la persona des de l’àmbit sociosanitari. Aquesta atenció potencia aspectes preventius i de manteniment i/o millora de la qualitat de vida de la persona.\nLes persones majors de 65 anys, que han estat valorades per dependència o que han sol·licitat un ingrés residencial per prioritat social, reagrupament familiar o trasllat. Excepcionalment, hi poden ser ateses les persones majors de 55 anys amb un informe tècnic favorable.\nPer als ingressos de dependència: Decret 83/2010, de 25 de juny de 2010.\nResta d'ingressos: Resolució de la Presidència de l'IMAS de 12 de març de 2014 (BOIB núm. 43, de 29 de març de 2014).\nIMAS. Oficina d'atenció a la dependència. Serveis Socials comunitaris\nPersones ingressades per dependència:\nDecret 84/2010, de 25 de juny, pel qual es regulen els criteris per calcular la capacitat econòmica per establir la participació econòmica de les persones beneficiàries de les prestacions assistencials que formen part de la xarxa pública d’atenció a la dependència de les Illes Balears, i per concretar les prestacions econòmiques del sistema per l’autonomia i atenció a la dependència\nPersones ingressades per prioritat social, reagrupament familiar o trasllat:\nOrdenança que regula el preu públic per assistències, estades i altres serveis prestats en establiments benèfics i assistencials del Consell Insular de Mallorca (BOIB núm.156, de 29/12/2001).\nResolució de 26 d'agost de 1987, de la Direcció General de l'Institut Nacional de Serveis Socials (INSERSO), per la quals es regulen els ingressos, trasllats i permutes en els centres residencials per a la tercera edat (BOE núm.235, de 01/10/1987).\nServei de valoració, intervenció i suport en casos de persones majors en situació de risc de desprotecció. (Prioritat social)\nÉs un programa que té l'objecte d'oferir un servei als tècnics d'atenció primària quan detecten casos de persones majors en risc de desprotecció i/o maltractament.\n-Suport tècnic especialitzat a la xarxa d'atenció social a les persones majors en risc de desprotecció i/o maltractament.\n-Valoració del grau de risc de desprotecció i/o maltractament i del recurs més adequat.\n-Intervenció específica en casos de persones majors que pateixen risc de desprotecció i/o maltractament.\nPersona major que pateix una situació d’abandonament o de maltractament físic o psicològic que ha estat denunciat davant l’autoritat competent o que es troba en una situació d’emergència social.\nValoració de la sol·licitud d'ingrés en centre residencial per estada temporal, reagrupament familiar o trasllat entre centres, per avaluar el compliment dels requisits, així com assignar la plaça en el recurs.\nPersones majors de 65 anys que han sol·licitat una plaça per estada temporal, reagrupament familiar o trasllat. Excepcionalment, en poden ser destinatàries les persones majors de 55 anys amb informe tècnic favorable.\nServei d'acolliment diürn que dóna suport a les persones que necessiten organització, supervisió i assistència per fer les activitats de la vida diària. Cobreix les necessitats terapèutiques i socioculturals, i complementa l'atenció pròpia del domicili.\nLes persones majors amb 65 o més anys, en situació de dependència que no reben prestacions, o que, encara que en rebin, no són incompatibles, i així ho estableixi el seu programa d'atenció individual (PIA). Excepcionalment, també hi poden anar les persones majors de 55 anys, amb un informe tècnic favorable.\nDecret 83/2010, de 25 de juny de 2010\nIMAS. Entitats concertades\nDecret 84/2010, de 25 de juny, que regula els criteris per calcular la capacitat econòmica amb la finalitat d'establir la participació econòmica de les persones beneficiàries de les prestacions assistencials que formen part de la xarxa pública d'atenció a la dependència de les Illes Balears, i per concretar les prestacions econòmiques del sistema per l'autonomia i atenció a la dependència.\nSecció de foment de l'autonomia per a les persones majors\nÉs un programa que té com a finalitat donar suport a les persones majors, que s'oferta al distints municipis de la Part Forana. Té per objectius:\n-Potenciar l’envelliment actiu de les persones majors, fomentar la seva activitat mental i el coneixement i l’ús d’estratègies per prevenir o retardar dificultats de memòria associades a l’edat.\n-Donar suport per a millorar l’autonomia personal i el benestar emocional. -Promoure la participació comunitària del col·lectiu de persones majors, prevenint i pal·liant situacions de soledat i aïllament social.\nLes persones majors amb 65 o més anys o persones majors de 55 anys, amb un informe tècnic favorable.\nAccés directe per valoració tècnica i ordre de sol·licitud\nIMAS. Equip de Vellesa i Família en els centres comarcals. Serveis Socials Municipals\nÉs un programa per oferir atenció psicosocial directa a les persones majors i familiars cuidadors de persones dependents en situació de risc psicosocial motivada per dificultats associades al procés d'envelliment o per les atencions a la dependència dels familiars majors\nLes persones majors amb 65 o més anys o persones majors de 55 anys, amb un informe tècnic favorable. Familiars cuidadors de persones dependents.\nCentres socioculturals que tenen per objecte promocionar i organitzar activitats, primordialment de caire cultural i per fomentar la convivència i l’ajuda mútua, per possibilitar un envelliment satisfactori.\nEls objectius són: fomentar l’autonomia personal i la prevenció de la dependència, potenciar l’autoestima, afavorir el manteniment actiu del cos i de la ment, facilitar hàbits saludables i promoure el desenvolupament de la capacitat creativa i artística.\nLes persones majors amb 65 o més anys o persones majors de 55 anys pensionistes i els cònjuges o aquelles amb qui convisquin.\nIMAS. Llars de gent gran (Av. de l'Argentina, Reina Sofia, Felanitx, Llucmajor, Manacor)\nÉs un programa per atendre, orientar, donar suport i formar els familiars cuidadors i altres cuidadors no professionals, per ajudar-los i capacitar-los a millorar la seva qualitat de vida i l’assistència que dispensen a les persones majors amb dependència\nFamiliars cuidadors i cuidadors no professionals dels municipis de Mallorca, que tenen a càrrec seu persones majors en situació de dependència.\nPersonal suficient per prestar l'atenció amb el perfils professionals del treball social, de l'educació social, de la psicologia i de la pedagogia.\nNo garantida. Per prelació. Segons ordre de sol·licitud\nSecció de prevenció comunitària\nServei de promoció de la salut en l'àmbit juvenil\nAssessorament i suport a recursos i/o entitats del municipi que treballen amb joves per incorporar-hi actuacions dirigides a la promoció d’hàbits saludables, abordant de forma explícita el consum de drogues i altres conductes de risc.\nInclou: activitats de lleure, activitats formatives, promoció de campanyes de sensibilització per reduir l'abús d'alcohol i altres drogues en els menors d'edat, programa alternatiu a la sanció administrativa per possessió o consum de drogues per a joves de 14-21 anys, etc.\nMediadors juvenils, infants i joves en general, i infants i joves en situació de risc.\nUn equip de professionals format per persones especialitzades en treball comunitari i prevenció.\nUn equip multiprofessional integrat per persones titulades universitàries en psicologia, medicina, pedagogia, treball social i educació social, especialitzades en treball comunitari i prevenció.\nEls que estableix la Llei 4/2009, d'11 de juny, de serveis socials de les Illes Balears.\nAccés per derivació dels serveis tècnics municipals, de salut i d'educació.\nIMAS. Els programes s'organitzen per acord i en col·laboració amb els serveis comunitaris de cada municipi i intervenen serveis municipals i contractats de manera específica.\nNo garantida. Criteri de prelació segons població\nGestió i realització de tallers psicoeducatius de grup, per a famílies seleccionades en funció de determinats indicadors de risc. Orientació individual i/o familiar, sempre com a col·laboradors de recursos o entitats que ja intervenen en un territori concret.\nFamílies amb fills/es menors d’edat del municipi i/o mancomunitat, en general, i de manera específica les famílies que es troben en situació de vulnerabilitat i/o que tenen fills i filles amb conductes de risc.\nServei adreçat als centres educatius que inclou programes de formació i assessorament al professorat i orientadors que volen dur a terme programes d’educació per a la salut en els centres educatius de Mallorca.\nS’ofereixen continguts conceptuals sobre les drogues i els seus efectes, sobre tècniques participatives i de treball en grup. Al mateix temps s’estimula la implicació de tota la comunitat educativa i el compromís mutu de l’escola i la família en el desenvolupament dels factors de protecció i estils de vida saludables. Aquests programes es desenvolupen per acord i en coordinació amb les conselleries de Salut (Pla d’Addiccions i Drogodependències de les Illes Balears), i d’Educació a tots els municipis de Mallorca, excepte Palma i Marratxí.\nProfessorat, tutors, tècnics educatius, i pares i mares de la població escolaritzada.\nEls que estableix la Llei 4/2009, d'11 de juny, de serveis socials de les Illes Balears i la Llei 4/2005, de 29 d'abril, sobre drogodependències i altres addiccions a les Illes Balears.\nIMAS i centres d'educació infantil, primària i secundària\nSecció de prestacions\nLa renda mínima d'inserció (RMI) és un instrument per aconseguir la inserció i la integració de les persones en situació de vulnerabilitat o en risc d'exclusió, i s'articula a través de dos eixos complementaris:\n-Una prestació econòmica per garantir uns ingressos mínims.\n-Una prestació tècnica per a la inserció sociolaboral sempre que sigui possible, mitjançant programes formatius i d'inserció sociolaboral.\nLa que estableix l'article 6 del Decret 117/2001, de 28 de setembre, que regula la renda mínima d'inserció:\n-Ser major de 25 anys.\n-Estar empadronats a algun municipi de Mallorca i acreditar una residència continuada d'un mínim de 6 mesos.\n-Constituir una llar independent.\n-No disposar d'ingressos econòmics, o que aquests no superin el llindar que estableix el decret.\n-No tenir dret a percebre altres prestacions públiques l’import de les quals superi la prestació econòmica bàsica de la renda mínima d’inserció, calculada d’acord amb el que estableix el Decret.\n-No haver renunciat a una oferta de treball normalitzada o haver causat baixa voluntària a la feina en els tres mesos anteriors a la presentació de la sol·licitud.\n-Excepcionalment, els serveis tècnics poden avaluar situacions anàlogues que, malgrat que no compleixin algun dels requisits anteriors, es puguin incloure en aquest dret, sempre de manera motivada i justificada adequadament .\nL'equip de prestacions de l'IMAS. Personal tècnic i administratiu.\nPersonal amb titulacions d'àmbit social i administratiu. Personal tècnic i administratiu.\nDecret 117/2001, de 28 de setembre, pel qual es regula la renda mínima d'inserció.\nPer demanda de la persona usuària i subjecte a les condicions establertes pel decret que regula la renda mínima d'inserció.\nIMAS. Oficina d'atenció de Palma, Inca i Manacor. L'equip tècnic, en funció de la demanda, s'estableixen punts d'atenció a dependències dels municipis.\nSecció de suport tècnic municipal\nConjunt organitzat i coordinat d’accions desenvolupades per professionals qualificats, per facilitar a la ciutadania la informació per accedir als recursos socials. Si es tracta de persones amb manca d’autonomia personal, se'ls facilita atenció en el seu domicili per afavorir-ne la permanència en l’entorn quotidià. També inclou un recurs d’acolliment residencial temporal i suport social per a persones adultes i famílies que no disposen d’habitatge ni de suport sociofamiliar. Inclou:\n-Informació, valoració, assessorament, intervenció i derivació\n-Ajuda a domicili\n-Domiciliació i empadronament\nPoblació general, persones en situació de dependència o en risc social, amb manca d’habitatge i de suport sociofamiliar. I persones estrangeres extracomunitàries.\nLes unitats de treball social (UTS) dels serveis socials comunitaris bàsics dels municipis de Mallorca, i dels programes específics per a persones dependents en situació de risc o ciutadans extracomunitaris.\nUn equip multidisciplinari constituït fonamentalment per persones amb titulació universitària de dret, pedagogia, psicologia, treball social/educació social,i per professionals dels cossos administratiu i auxiliar, segons el que s’estableix en els decrets 86/2010 i el 48/2011.\nEls que estableix la Llei 4/2009, d'11 de juny, de serveis socials de les Illes Balears\nServei social comunitari bàsic\nPer prescripció tècnica pevista en el pla individual d’atenció i subjecte al reglament de règim intern del centre o servei.\nNo garantida. Criteri de prelació segons població.\nD’acord amb la normativa municipal i amb el Decret 84/2010\nConjunt organitzat i coordinat d'accions professionals, per col·laborar i facilitar suport i assessorament als professionals dels serveis socials dels ajuntaments i les mancomunitats de Mallorca. Per millorar el desenvolupament de les competències que, en matèria de serveis socials, tenen atribuïdes les corporacions locals, amb referència especial a les prestacions socials bàsiques.\nProfessionals que treballen vinculats als serveis socials comunitaris dels ajuntaments de Mallorca i, de forma especial, als municipis menors de vint mil habitants.\nEls que estableix la normativa per autoritzar i acreditar aquesta tipologia de serveis.\nUn equip multidisciplinari constituït fonamentalment per persones amb titulació universitària de dret, pedagogia, psicologia, treball social, o educació social, o habilitats, i per professionals dels cossos administratiu i auxiliar.\nDecret 48/2011, de 13 de maig, pel qual es regulen els principis general i les directrius de coordinació dels serveis comunitaris bàsics.\nServei social comunitari específic\nComplementària per a Mallorca\nIMAS. Oficina d'atenció de Palma, Inca i Manacor.\nSegons la llei vigent, l'IMAS ha de participar en la supervisió, el suport tècnic i la formació permanent del personal adscrit als serveis socials municipals, la qual cosa els ha de permetre donar una resposta adequada a les necessitats i les demandes de la població de cada territori. Aquesta formació s'ha de planificar perquè la informació, els coneixements i les aptituds dels professionals dels servei socials, estiguin actualitzades i siguin adients per donar la resposta més adequada.\nNo garantida. Criteri de prelació segons perfil professional dels destinataris.\nSecció d'inserció social i immigració\nServei de valoració per accedir a la xarxa d'inclusió social i assessorament tècnic\nValoració dels casos que entren o sol·liciten entrar en la xarxa d'inserció social de l'IMAS, tant directament, com derivats d'altres serveis o recursos. Informació, assessorament tècnic, suport i orientació als professionals d'altres serveis/recursos.\nPersones que requereixen intervenció o allotjament en algun dels centres/recursos de la xarxa d'inserció social de l'IMAS.\nUn equip de professionals especialitzats en l’àmbit de l’atenció a col·lectius més desafavorits.\nUn equip multidisciplinari constituït fonamentalment per persones titulades de l’àmbit social i sanitari.\nIMAS. Oficina d'atenció de Palma\nServei de suport i atenció social per a persones adultes en situació d'exclusió social, amb malalties greus, reclusos i/o ex-reclusos, incloses aquelles que pateixen alguna malaltia mental.\nPoblació penitenciària, ex-reclusos, en situació d'exclusió social, amb problemes de salut física o mental.\nUn equip de professionals especialitzats en l’àmbit de l’atenció als col·lectius més desafavorits.\nIMAS. Oficina d'atenció de Palma. Entitats concertades.\nServei d'atenció social itinerant per a emergències (24 h) adreçat a persones sense sostre.\nPersones sense llar que viuen al carrer de manera permanent o temporal.\nDirecte. Telèfon d'emergències 112.\nIMAS. Entitats concertades o contractades.\nAcolliment residencial temporal i suport a persones adultes en situació d'exclusió social que no disposen de llar ni de recursos suficients i que no consumeixen activament alcohol o drogues.\nPersones sense sostre, sense suport familiar i sense recursos materials ni econòmics.\nAcolliment residencial temporal i suport a persones adultes en situació d'exclusió social que no disposen de llar ni de recursos suficients i que poden, o no, consumir activament alcohol o altres drogues.\nPersones sense sostre, sense suport familiar i sense recursos materials i econòmics, amb possibilitat de politoxicomania, en procés deshabituador o no.\nUn equip de professionals especialitzats en l’àmbit de l’atenció els col·lectius més desafavorits.\nSecció d'atenció a les drogodependències\nPrograma que ofereix atenció ambulatòria a les persones amb trastorn per consum de tot tipus de drogues (alcohol, heroïna, cocaïna, cànnabis, drogues de síntesi, altres, excepte tabac), així com d'altres conductes addictives des de l’enfocament biopsicosocial mitjançant un equip de professionals interdisciplinari.\nPersones que requereixin d'una atenció ambulatòria per un trastorn per consum de drogues i altres problemes relacionats, les seves famílies i altres persones que demanin atenció i/o informació respecte del problema de les drogodependències, residents als municipis de Mallorca, excepte Palma.\nUn equip de professionals especialitzats en l’àmbit de l’atenció a les drogodependències i altres addiccions.\nEls que estableix la Llei 4/2005, de 29 d’abril, sobre drogodependències i altres addiccions a les Illes Balears, i la Llei 4/2009, d'11 de juny, de serveis socials de les Illes Balears.\nIMAS. Centres d'atenció a les drogodependències (Palma, Inca, Manacor, Calvià, Migjorn)\nPrograma de deshabituació residencial de tot tipus de drogodependències, excepte el tabac.\nPersones que requereixen un programa de tractament residencial que facin un tractament de tipus ambulatori en qualsevol centre de tractament (CAD) de les Illes Balears\nSecció d'atenció al ciutadà i coordinació de centres comarcals\nL' IMAS disposa de tres punts d'informació i assessorament, en els quals s'atenen les demandes de la ciutadania. S'hi informa, assessora i es deriven les persones que ho necessiten a altres xarxes de serveis socials o administracions.\nPersones graduades, llicenciades o diplomades en treball social i d'altres de l'àmbit social i administratiu.\nPersonal suficient per donar atenció presencial i telefònica.\nEls que estableix el Reial decret 208/1996, de 9 de febrer, pel qual es regulen els serveis d'informació administrativa i d'atenció al ciutadà.\nIMAS. Oficina d'atenció de Palma, Inca i Manacor\nAjudes econòmiques individuals a persones majors de 65 anys per atendre'n els problemes específics i millorar-ne la qualitat de vida i, en general, per promocionar-ne el benestar. Dues modalitats:\na) Ajudes tècniques, inclouen les pròtesis i les ortesis, i altres ajudes tècniques per suplir o complementar les limitacions i/o mancances funcionals de les persones majors (llit hospitalari, matalàs antiescares, grua, arnès, etc.)\nb)Tractaments rehabilitadors sociosanitaris, per aconseguir la recuperació física, psíquica i sensorial de les persones majors afectades per processos pluripatològics o per processos crònics incapacitadors o amb deteriorament funcional o cognitiu.\nLes persones majors, amb 65 o més anys.\nPersonal de gestió administrativa necessari\nPersonal suficient per prestar l'atenció amb els perfils professionals de treball social i d'auxiliar administratiu.\nEl termini per resoldre i notificar és de 90 dies\nSegons publicació de la convocatòria anual\nIMAS. Oficina d'atenció a la dependència. Serveis socials municipals.\nNo garantida. Per prelació, segons capacitat econòmica i ordre de sol·licitud.\nPrestacions adreçades a atendre els problemes específics de les persones amb discapacitat que presenten deficiències físiques, mentals, intel·lectuals o sensorials, per millorar-ne la qualitat de vida i, en general, promocionar-ne el benestar. Hi ha dues modalitats: tractaments rehabilitadors sociosanitaris i ajudes tècniques.\nPersones amb discapacitat física, psíquica o sensorial, menors de 65 anys\nPersonal suficient per prestar l'atenció amb els perfils professionals de treball social i d'auxiliar administratiu\nLa convocatòria anual estableix el període de les despeses subvencionables, la forma de justificar la despesa que s'ha fet i la quantia màxima que es pot subvencionar per a cada producte o servei.\nPrestacions econòmiques per cobrir les necessitats bàsiques per a famílies amb menors en situació de risc social i a persones en situació de greu i urgent necessitat\nPrestacions no periòdiques de naturalesa econòmica, en forma de subvencions i finalista, per a les persones integrades en una unitat de convivència amb recursos insuficients per atendre les despeses específiques, de caràcter ordinari o extraordinari, necessàries per prevenir, evitar o pal·liar situacions de marginació social. D’acord amb el tipus de necessitat a la qual donen cobertura poden ser:\na) Famílies amb menors en situació de risc social per prevenir la separació dels menors de les seves famílies i evitar-ne la desprotecció.\nb) Persones en situació d'urgent i greu necessitat, amb especial atenció a les situacions de desnonament o pobresa sobrevinguda.\nc) Persones que es trobin en les situacions recollides a l'article 6 de la llei 4/2009, d'11 de juny de Serveis Socials de les Illes Balears, en relació a situacions amb necessitats d'atenció prioritària.\nLes famílies i/o les persones adultes i els menors, integrades en una unitat de convivència en situació d’exclusió social o en risc de patir-ne.\nEls serveis socials comunitaris bàsics\nEls propis dels serveis socials comunitaris bàsics\nServeis socials comunitaris bàsics dels ajuntaments de Mallorca\nNo garantida. Es concedeix amb la valoració professional prèvia sobre la situació de necessitat i urgència social. Els serveis socials poden disposar de bases reguladores o reglaments que regulin la concessió de les ajudes.\nDirecció Insular de Menors i Família\nServei de menors i família\nProporciona atenció, valora i intervé, finalment deriva, els infants en situació de desprotecció o de risc de desprotecció. Fa el seguiment i tracta les famílies mitjançant mesures jurídiques a la protecció.\nMenors, de totes les edats, en situació de risc greu de desprotecció o desemparament residents a Mallorca\nEquip multiprofessional format en el camps de la jurisdicció, psicologia, treball social, pedagogia, educació social, i administració (auxiliars administratius i serveis generals).\nBàsica per a Mallorca, respecte a la cartera bàsica dels serveis socials de les Illes Balears\nPer via d'urgència (intervenció dels cossos de seguretat de l'Estat, judicial i/o per ordre de Fiscalia) i per derivació de ciutadans i/o serveis comunitaris. No hi ha llista d'espera.\nUnitat d'urgències de menors i família\nServei que valora els menors que han sofert presumptes abusos sexuals o presenten indicadors que orienten la possibilitat d’haver-los patit.\nMenors, de totes les edats, que han sofert presumptes abusos sexuals o presenten indicadors que orienten la possibilitat d’haver-los patit.\nDespatxos, sales i equipaments tècnics i informàtics a de l’IMAS a Palma.\nEquip de professionals de la psicologia\nPer via d'urgència (intervenció dels cossos de seguretat de l'Estat, judicial i/o per ordre de Fiscalia) i per derivació de ciutadans i/o serveis comunitaris. Es prioritzen criteris de desprotecció, menors de 4 anys i exploracions conjuntes amb cossos de seguretat de l'Estat.\nSecció d'infància i família\nÉs un programa psicoterapèutic especialitzat en el tractament del trauma psíquic produït per situacions de desatenció de les necessitats, de maltractament, de negligència, d’abús i/o d’abandó. Per promocionar el benestar i els recursos personals dels menors (de construcció de resiliència).\nMenors, de totes les edats, amb expedients oberts de protecció de menors i que han estat derivats per un professional referent dels equips de Protecció Infantil de l'IMAS\nEl centre està inscrit en el registre de centres, serveis i/o consultes de psicologia inscrites en el registre de centres, serveis i establiments sanitaris de la CAIB\nEquip de professionals de psicologia, generals sanitaris i psicologia clínica\nValoració i derivació tècnica dels Serveis de Menors i Família. Es prioritza criteris psicològics/emocionals i l'ordre de derivació. L'accés depèn d'una mesura jurídica de protecció.\nÉs un programa psicoterapéutic especialitzat, per una banda en intervenció familiar sobre trastorns de l'afecció, i per altra, en millorar les competències parentals per afavorir la convivència familiar i el bon tracte dels infants en situacions de desprotecció amb els plans de cas següents: -Preservació familiar, intervenció en crisis.\n-Preservació familiar, capacitació parental.\n-Separació provisional, reunificació familiar.\nFamílies i pares els fills dels quals tenen un expedient de protecció jurídica obert i que se’ls ha aplicat un Pla de Treball amb un programa de tractament de rehabilitació de les capacitats parentals\nDespatxos, sales i equipaments tècnics i informàtics a de l’IMAS a Palma. El centre està inscrit el el registre de centres, serveis i/o consultes de psicologia inscrites en el registre de centres, serveis i establiments sanitaris de la CAIB\nEquip de psicòlegs/ues generals sanitaris i/o psicòlegs/ues clínics\nConjunt de pràctiques psicomotrius, amb infants que presenten psicotraumatismes conseqüència dels maltractaments soferts, orientades al reconeixement de l'expressió del cos, gests, moviments i paraules amb la mirada; escolta del discurs corporal dels sentits, percepcions i emocions espontànies per retrobar-se amb el sentir i viure.\nMenors, de totes les edats, amb expedients de protecció del menor oberts i derivats al Servei d'Infància i Família.\nEquip de professionals de la pedagogia\nValoració i derivació tècnica del Servei de Menors i Família. Es prioritzen criteris psicològics/emocionals i l'ordre de derivació. L'accés depèn d'una mesura jurídica de protecció.\nPrograma per a famílies amb fills adolescents que entren en crisi, té per objecte millorar la situació familiar i evitar l'ingrés del menor en un centre residencial.\nMenors, d'edats compreses entre els 13 i 18 anys, i famílies, en crisi relacional puntual residents a Mallorca.\nDespatxos, sales i equipaments tècnics i informàtics de l’entitat col·laboradora.\nEquip multidisciplinari d'especialistes en psicologia i treball social.\nEls que estableixen els articles 14, 15 i 16 del capítol II sobre els principis generals i les directrius de coordinació per autoritzar i acreditar els serveis del Decret 86/2010, i posteriors. Pla de gestió de qualitat i certificació.\nValoració i derivació tècnica del Servei de Menors i Família.\nEntitats especialitzades mitjançant contractació o concertació.\nTé per objecte avaluar i treballar el vincle afectiu entre els menors, amb mesura de protecció, i els seus pares.\nMenors amb expedient de protecció, d'edats compreses entre els 0 i 6 anys, i llurs famílies residents a Mallorca.\nDespatxos, sales i equipaments tècnics i informàtics a de l’entitat col·laboradora.\nEquip multidisciplinari d'especialistes en psicologia, pedagogia, educació social, educació infantil/primària.\nValoració i derivació tècnica del Servei de Menors i Família. L'accés depèn d'una mesura jurídica de protecció.\nForma de prestació del servei\nIntervenció en el domicili per reforçar les habilitats parentals de les famílies que es troben en dificultat social per a que els menors del nucli familiar puguin desenvolupar-se de forma adequada.\nMenors amb situació de risc, d'edats compreses entre els 0 i 17 anys, i les seves famílies.\nDespatxos, sales i equipaments tècnics i informàtics de l’entitat col·laboradora. La tasca s'ha de desenvolupar principalment a la llar de les famílies, algunes intervencions en altres indrets específics i esporàdicament a les instal·lacions de l'IMAS: Palma, Inca o Manacor.\nEquip multidisciplinari direcció, educació social i auxiliars administratius.\nValoració i derivació tècnica dels serveis de menors i família. L'accés depèn d'una mesura jurídica de protecció.\nDestinat a prevenir i/o pal·liar la situació de risc de joves, tutelats i extutelats procurant-ne la integració sociolaboral, fomentant-ne l'autonomia i l'emancipació\nJoves tutelats o extutelats, d'edats compreses entre els 16 i 21 anys.\nEquip multidisciplinari direcció i educació social.\nInserció laboral i intervenció socioeducativa per a joves per afavorir-ne l’autonomia, la millora de competències, aptituds i la participació activa en el procés de socialització i inserció laboral.\nJoves menors d'edat amb expedient de protecció i residents a Mallorca, d'edats compreses entre els 14 i 17 anys.\nLlars del menor\nAcolliment residencial que proporciona atenció immediata i transitòria a menors que han de sortir urgentment del medi familiar, i un diagnòstic per determinar la mesura i el recurs de protecció més adient, així com el pla d’intervenció que s’ha de dur a terme amb el menor i la família.\nMenors amb situació de desprotecció greu residents a Mallorca, de totes les edats.\nDecret 10/2013, de 28 de febrer, pel qual es fixen els principis generals del Registre Unificat de Serveis Socials de les Illes Balears i dels procediments per a l’autorització i l’acreditació de serveis socials, i es regulen la secció suprainsular del Registre i els procediments per autoritzar i acreditar serveis socials d’àmbit suprainsular.\nEquip multidisciplinari de direcció, coordinació, psicologia, medicina, educació social, auxiliars d'educació i serveis de manteniment i de neteja.\nEls que estableixen els articles 14, 15 del capítol II sobre els principis generals i les directrius de coordinació per autoritzar i acreditar els serveis del Decret 86/2010, i posteriors.\nServei comunitari específic\nBàsica per a Mallorca respecte a la cartera dels serveis socials de les Illes Balears.\nPer via d'urgència (intervenció dels cossos de seguretat de l'Estat, judicial i/o per ordre de Fiscalia) i per derivació de ciutadans i/o serveis comunitaris. No hi ha llista d'espera. L'accés depèn d'una mesura jurídica de protecció.\nAcolliment residencial per protegir el menor, mitjançant l’assumpció de la guarda per proporcionar-li un espai de protecció que li permeti adquirir un desenvolupament afectiu, psicològic, formatiu-laboral, intel·lectual i social adequats.\nMenors amb situació de desprotecció greu o desemparament residents a Mallorca, de totes les edats.\nValoració i derivació: resolució administrativa. Per l'ordre mitjançant el protocol d'ingrés a centres i excepcionalment per la urgència del Pla de cas. L'accés depèn d'una mesura jurídica de protecció.\nIMAS, entitat contractada o concertada.\nAcolliment residencial d'adolescents estrangers sense adults responsables en el territori, amb problemes de desprotecció familiar total, els cal una atenció residencial específica a causa de les dificultats d’identificació i de treball, agreujades per les diferències idiomàtiques, culturals i socials.\nMenors estrangers sense adults responsables en el territori, d'edats compreses entre els 13 i 18 anys.\nEls que estableixen els articles 14, 15 i 16 del capítol II sobre els principis generals i les directrius de coordinació per autoritzar i acreditar els serveis del Decret 86/2010, i posteriors.\nValoració i derivació: resolució administrativa. L'accés depèn d'una mesura jurídica de protecció.\nEntitats amb programes especialitzats mitjançant contractació o concertació.\nAcolliment residencial especialitzat que té com a finalitat protegir el menor, assumint-ne la guarda a fi de proporcionar-li un espai de protecció que li permeti adquirir un desenvolupament adequat segons els graus de suport que necessita.\nMenors amb situació de desprotecció greu o desemparament residents a Mallorca, de totes les edats amb diagnòstic de discapacitat intel·lectual.\nValoració i derivació: resolució administrativa. Per l'ordre mitjançant el protocol d'ingrés a centres i, excepcionalment, per la urgència del Pla de cas. L'accés depèn d'una mesura jurídica de protecció.\nAcolliment residencial que té per objecte l’atenció integral especialitzada de menors amb problemes de conducta. Aquest servei s'aplica en els casos de separació necessària de la família d’origen, bé sigui per guarda o per tutela.\nMenors, d'edat entre els 7 i 17 anys, amb situació de desprotecció greu o desemparament residents a Mallorca amb necessitat d'acció educativa especial per problemes conductuals.\nAcolliment residencial que té com a finalitat acollir i formar mares adolescents, amb o sense parella, sense suport familiar o amb suport familiar inadequat.\nAdolescents embarassades o amb fills en situació de desemparament, d'edats compreses entre els 14 i 18 anys.\nSecció d'acolliments familiars\nAcollida familiar permanent en la pròpia família extensa del menor que té com objectiu principal oferir un medi familiar alternatiu o complementari amb caràcter indefinit als menors que han estat separats dels seus pares biològics.\nMenors amb expedient obert al Servei de Menors, de totes les edats.\nDespatxos, sales i equipaments tècnics i informàtics de l’entitat col·laboradora i IMAS Palma.\nEquip multidisciplinari de dret, psicologia, pedagogia, treball social, educació social, auxiliars d'administració.\nValoració, derivació i certificat d'aptitud. L'accés depèn d'una mesura jurídica de protecció.\nAcollida familiar, amb caràcter indefinit, que té per objecte oferir un medi familiar alternatiu o complementari als menors que han estat separats dels pares biològics, no susceptibles d'adopció.\nMenors amb expedient obert al Servei de Menors, d'edat compreses entre els 6 i 18 anys.\nOfereix, temporalment, al menor separat de la família biològica, un context familiar normalitzat mentre els pares biològics superen les dificultats que presenten o es valora una altra mesura de protecció.\n-Menors amb expedient obert al Servei de Protecció al Menor, d'edat compreses entre els 0 i 6 anys, mitjançant el programa FAMÍLIES CANGUR.\n-Menors amb expedient obert al Servei de Protecció al Menor, d'edat compreses entre els 6 i 12 anys, mitjançant el programa FAMÍLIES ABRIC.\nDespatxos, sales i equipaments tècnics i informàtics de l’IMAS Palma.\nOfereix, temporalment, al menor separat de la família biològica, un context familiar especialitzat mentre els pares biològics superen les dificultats que presenten o es valora una altra mesura de protecció.\nMenors amb expedient obert al Servei de Menors, d'edats compreses entre els 6 i 13 anys i que presenten problemes de conducta i trastorns de caire psicològic.\nServei de formació en acolliments familiars, en línia i presencial, per informar, formar, assessorar i avaluar sobre diferents temes relacionats amb l'acolliment familiar, com són: marc jurídic, programes d'acolliment familiar, criteris d'aptitud per ser família acollidora, perfil dels menors, pautes educatives, etc.\nPoblació en general que vulgui ampliar els coneixements sobre l'acolliment familiar.\nSol·licitud presentada al Servei d'acolliments familiars de l'IMAS.\nConsisteix en prestar informació, formació, assessorament, valoració i suport per a l’adopció internacional. Emetre les declaracions d'idoneïtat de les famílies i fer el seguiment dels processos d'adaptació dels menors estrangers amb les noves famílies.\nFamílies sol·licitants d'adopció internacional (persones majors de 25 anys i, fins a 60 anys, si són monoparentals) i menors (d'edats compreses entre els 0 i 17 anys) que, atenent el Conveni de la Haya els calgui protecció perquè pateixen circumstàncies socials, polítiques i econòmiques adverses en els seus països.\nSol·licitud d'informació i assessorament. Certificat d'idoneïtat. Resolució administrativa. Protocols internacionals en funció del país d'origen de l'infant.\nNo (alguns països només tracten amb organismes d'intermediació en l'adopció.)\nOfereix als menors en situació de desemparament, i amb impossibilitat de tornar amb les seves famílies d’origen, una família alternativa idònia i definitiva. Ofereix informació, formació, assessorament, valoració i suport per a l’adopció nacional, així com l'acollida familiar preadoptiva.\nFamílies sol·licitants d'adopció nacional (persones majors de 25 anys i, fins a 60 anys, si són monoparentals) i menors (d'edats compreses entre els 0 i 17 anys) en situació de desemparament.\nSol·licitud d'informació i assessorament. Certificat d'idoneïtat. Resolució administrativa. En funció dels menors que siguin susceptibles d'adopció, de les seves necessitats i de l'antiguitat de l'expedient de la família. D'acord amb l'art. 31 del Decret 40/2006, de 21 d'abril (BOIB núm. 62, de 29 d'abril de 2006).\nServei que té per objecte la recerca dels orígens familiars de persones adoptades.\nPersones adoptades majors d'edat o menors d'edat acompanyades dels seus pares o tutors.\nSol·licitud d'informació i assessorament. No hi ha llista d'espera.\nSuport psicosocial, assessorament, formació i atenció terapèutica especialitzada a les famílies i menors en vies de formalitzar l'adopció.\nFamílies adoptives i fills adoptats.\nSol·licitud d'informació i assessorament. No hi ha llista d'espera. Resolució que delegui la guarda del menor amb fins d'adopció.\nServei de seguiment post adoptiu\nSuport psicosocial, assessorament, formació i atenció terapèutica especialitzada a les famílies adoptives i als fills adoptats. És un servei de caràcter voluntari, confidencial i adaptat a les necessitats de cada família.\nSol·licitud d'informació i assessorament. No hi ha llista d'espera


L'Ajuntament de Valls organitza una jornada de treball d'elaboració del Pla Local de Joventut | EL PORTAL NOU\nHome Societat L'Ajuntament de Valls organitza una jornada de treball d'elaboració del Pla Local de Joventut\nL'Ajuntament de Valls organitza una jornada de treball d'elaboració del Pla Local de Joventut\nEl Servei de Joventut de Valls organitza aquest dilluns, 10 de juny, una sessió de treball del Pla Local de Joventut que es farà a la sala d'actes del Convent del Carme, de les 10 del matí a dos quarts de 2 del migdia. En aquestes sessions es donarà a conèixer els resultats de l'enquesta prèvia i es treballarà a través de grups de discussió per àmbits temàtics. A les jornades hi poden participar tots els i les joves de Valls en edats compreses entre els 16 i els 34 anys.\nAmb aquesta finalitat, es va iniciar el passat mes d'abril l'enquesta jove en la que, segons l'Ajuntament, hi han pres part més de 500 joves. En concret, hi han participat 400 alumnes dels tres instituts de la ciutat i també de VallsGenera. L'enquesta ha recollit la participació a través del web de 150 joves d'entre 16 i 34 anys. Entre els participants es realitzarà un sorteig amb diferents premis com dues entrades al Festiuet, una 'sortida jove' a Portaventura, dues entrades al Pessebre Vivent, dues entrades al Teatre, dos abonaments pel Patronat d'Esports i un abonament d'estiu a les instal·lacions esportives del Fornàs.


L’intractable TAU, sota la lupa de Pascual | FCBarcelona.cat\nL’intractable TAU, sota la lupa de Pascual\nEl TAU, líder indiscutible ACB i equip que s’ha classificat per tercera vegada consecutiva per a la Final a Quatre, és el proper rival del Winterthur Barça. Xavi Pascual, analitza els punts forts de l’equip que ara entrena Maljkovic.\nA partir de les sis de la tarda d’aquesta diumenge, el Winterthur FC Barcelona afronta un dels partits més complicats que li resten abans que arribi el ‘play-off’. La visita al Bruesa Arena de Vitoria és, a priori, la sortida més complexa que li resta al quadre que entrena Dusko Ivanovic. Per això, afirma el segon tècnic del Winterthur Barça, Xavi Pascual, “cal mantenir la nostra identitat”.\nUn equip quasi sense fissures\nEl TAU que ara entrena l’extècnic del Barça Bozidar Maljkovic que, recordem, va substituir Velimir Perasovic que va haver de deixar la banqueta per culpa d’una afecció cardíaca, és un bloc molt complert, segons explica Xavi Pascual: “Estem parlant d’un dels tres o quatre millors equips d’Europa. Té una plantilla que està en un estat de forma envejable. Tenen un bon equilibri entre el joc interior i l’exterior i, a més, estan anotant amb molta facilitat, especialment a casa, on en els darrers partits s’acosten als 90 punts.”\nMantenir la identitat\nSota el parer del segon entrenador barcelonista, el Winterthur FC Barcelona ha de saber “mantenir la identitat” si vol treure quelcom de positiu de la seva visita a Vitoria: “Caldrà estar molt atents, agressius i intensos per no cometre errors que facilitin la tasca al rival. Si mantenim la nostra identitat, és a dir, si aconseguim seguir sent intensos en defensa podrem construir bons atacs.”\nA mantenir la tercera plaça\nEl partit més atractiu de la jornada 28 de l’ACB té, a més, l’al•licient de veure qui és capaç de vèncer a domicili aquest TAU en estat de gràcia. Els bascos, que acaben de guanyar-se el bitllet per jugar una nova Final a Quatre, seran el test més complicat que tindran els homes d’Ivanovic d’aquí al final de la fase regular de la competició: “Hem lluitat molt per aconseguir arribar a les places capdavanteres i hem de seguir fent-ho fins als final de la fase regular.”


Un oceà de paraules: Complex d'Èdip\nEl complex d'Èdip és una malaltia psicològica descoberta per Sigmund Freud.\nTracta que els nens d'entre 3 i 6 anys (edat en que el nen comença el desenvolupament psicològic) desenvolupen un conjunt de sentiments i emocions d'amor i desig sexual cap a la mare i odi cap al pare, però el nen es sent culpable perquè sap que eliminar el pare no està gens bé.\nEn el cas de la nena aquesta malaltia se'n diu Complex d'Electra.\nAquesta malaltia rep aquest nom perquè Sigmund Freud va fer referència al mite grec d'Èdip.\nAbans de que Èdip tingues que néixer, els pares van voler consular a l'oracle de Delfos i aquest els va advertir de que el nen s'enamoraria de la mare i mataria al pare. Així va ser que quan la criatura va néixer el seu pare va demanar a un servent fidel que el matés, però aquest davant la situació el va anar a abandonar a la muntanya.\nEn el llibre El carrer de les camèlies és Cosme qui pateix aquesta malaltia, el lector ho descobreix quan la Cecília es comença en fixar-se en l'anell que porta posat, que era de la seva mare, i que no se'l vol treure mai. Seguidament, quan en Cosme li compra un vestit a la Cecília que li recorda a la seva mare.\n"En Cosme duia un anell que no es treia ni per rentar-se ni per dormir: una rotllana d'or amb brillants i robins, l'un al costat de l'altre. A la banda de dintre l'or s'havia gastat i era bastant prim. Em va dir que aquell anell era tot el que tenia de la seva mare."\n"Em va treure el cor de vidre de la cadena i m'hi va posar un medalló d'or i d'alabastre que figurava el cap d'una senyora de l'any de la nana, amb tres rosetes en un costat dels cabells tot tirabuixons, pentinats enlaire i damunt del pentinat, aguantada no sé com, hi duia una gran barca amb tot de veles fent prestatge."\nPublicat per Paula Vallvé a 4:37\nE.Camps 20 de gener de 2015 a les 9:24\nDe moment,bé. Encara et falta una cita.


Big Data aplicat a la informació pública hi genera valor dins i fora\nNormalment, els Ajuntaments, Comunitats Autònomes i organismes públics en general ofereixen els seus serveis per als ciutadans que els sol·liciten, dins un model reactiu. És cert que no es disposa dels recursos humans necessaris per millorar aquesta aproximació a la població.\nEspanya és, sens dubte, un país que pot resultar modèlic per a molts d'altres pel que fa a l'eAdministració. L'informe anual de la Fundación Telefónica La Sociedad de la Información en España 2016 publicat el passat 23 de febrer indica que Espanya ocupa actualment el 17è lloc al rànquing mundial E-Government Index (EGDI) de l'Organització de les Nacions Unides, que monitoritza cada dos anys l'evolució de l'eAdministració a 193 països en funció de tres indicadors compostos: infraestructures de telecomunicacions, capital humà i serveis online. I, a Europa, som a la cinquena posició pel que fa a la prestació de serveis públics digitals, cosa que ens situa per sobre de la mitjana europea.\nCom a ciutadans, podem observar que la digitalització de documents ja ha suposat, sens dubte, un avenç important, perquè evita el trasllat de papers d'una oficina de registre a la dependència on s'avaluen sol·licituds i tràmits.\nSense deixar de ser optimistes per la nostra situació privilegiada respecte a molts altres països, és important reconèixer que, independentment del tram de la piràmide de població a la qual pertanyin, hi ha moltes persones que desconeixen a quins serveis tenen dret i ni tan sols saben quins mecanismes han d'utilitzar per sol·licitar-los.\nMalgrat el que podríem suposar, els grans estan acollint el món digital. És una dada reveladora que podem trobar també en aquest informe en què s'indica que l'evolució de l'ús de la tauleta entre els més grans de 65 anys per a operar amb les Administracions ha crescut quasi un 174% l'últim any.\nTenint en compte tots els col·lectius que fomen la ciutadania... què pot fer el Big Data per continuar millorant la provisió de serveis socials?\nLes Administracions Públiques disposen d'una quantitat enorme d'informació gestionada en qualsevol dependència i procedent de múltiples fonts. I, evidentment, en formats no estructurats. Lluny de ser una tendència, el fenòmen del Big Data és una realitat a l'Administració pública.\nEn aquest mateix informe a què fèiem referència es dedica un apartat molt interessant a l'aposta pel Big Data com a eina clau per a la presa de decisions. N'extraiem aquest gràfic que mostra que les solucions de Big Data són les que el 2016 havien de rebre la majoria de les inversions digitals (35%) en les empreses de més de 500 treballadors.\nEl que més es valora, sens dubte, és la seva capacitat predictiva, i és aquí on el Big Data despunta per aconseguir una millor gestió dels recursos públics. A Bismart tenim nombrosos exemples pràctics desenvolupats dins i fora de les nostres fronteres, que exemplifiquen la manera com l'ús intel·ligent de la informació pot resoldre necessitats socials.\nI, a més, Espanya lidera la disponibilitat d'open data del sector públic, on la informació generada per la pròpia Administració és un recurs valuós més enllà del propi sector públic, té una gran capacitat de generar riquesa i ocupació a la resta de l'economia i pot contribuir al desenvolupament dels negocis locals o el turisme o millorar la gestió pública gràcies al concepte de ciutats intel·ligents.\nConscients de l'interès que suscita el Big Data aplicat a la prestació de serveis socials hem organitzat, juntament amb Microsoft, l'esdeveniment "Big Data Saves Lives" el 7 de juny a Barcelona. Si no hi vas poder participar, contacta amb nosaltres i compartirem amb tu la informació més rellevant d'aquesta trobada amb diverses institucions de la Generalitat i altres institucions socials.\nEls 10 millors Power BI dashboards de 2021\nLes 7 millors eines gratuïtes de data mining (mineria de dades)\nQuina és la diferència entre data science i data analytics?


González: «El PP ha de fer costat al Govern contra ETA fins quan s'erra»\n28 setembre 2020 18:03\nEs declarà «optimista però escarmentat» sobre el final de la violència\nJosep Maria Sastre | 25 febrer 2006\nL'expresident del Govern Felipe González recordà ahir que l'Executiu té la responsabilitat de liderar la política antiterrorista i l'oposició, en un clar missatge al PP, la de «donar-li suport fins i tot quan s'equivoca». Ho va dir després de participar en un homenatge a Vitòria al dirigent socialista Fernando Buesa i al seu escorta, Jorge Díez, assassinats per ETA el 2000. En aquest acte es declarà «optimista però escarmentat» sobre el final de la violència i recordà que són 27 anys de víctimes mortals, malgrat els 1.000 dies transcorreguts sense assassinats de l'organització terrorista.\nDes del PP, el secretari general del PP, Àngel Acebes, va dir que no estava d'acord amb les manifestacions de González.\nGonzález assegurà que la diferència entre el Govern i l'oposició és que «el Govern té la responsabilitat de conduir la lluita contra el terrorisme i l'oposició té la responsabilitat de fer-li costat fins i tot quan s'equivoca». «Ni un sol Govern no ha deixat de cometre errors en aquesta difícil lluita contra el terrorisme», digué, i recordà que el PSOE no va publicitar que quan l'Executiu presidit per José María Aznar va dialogar amb ETA «acceptà un condicionament polític», el Pacte de Lizarra.\nEs va mostrar convençut que ETA ha perdut «l'esperança de treure rèdit polític» amb la seva activitat criminal i, per això, només pot cercar la divisió dels demòcrates. «És el risc més seriós per a l'enfortiment dels terroristes i estam donant-los un avantatge absolutament innecessari», afegí.\nL'excap de l'Executiu eludí tota polèmica amb Zapatero i els diferents graus d'optimisme que ambdós han manifestat sobre el final d'ETA. «Som optimista, però escarmentat. Són mil dies sense víctimes i 10.000 dies amb víctimes. Poden comprendre que el meu optimisme està sotmès a la precaució de l'escarment?», preguntà l'expresident als periodistes. González assegurà que el primer objectiu del Govern ha de ser que no hi hagi més víctimes.


Escoles d'estiu Scratch - ScratchCatalà\nScratch: programem per aprendre!\nL’ICE de la UB aposta per Scratch en l’oferta de l’escola d’estiu. Un curs que, entre altres objectius, pretén que els participants coneguin els diferents corrents pedagògics relacionats amb la programació d’ordinadors i la robòtica educativa i creïn petits jocs i animacions amb Scratch.\nHorari: Del 3 al 7 de juliol, entre les 9:00 i les 13:30 en funció del dia\nL’associació de Mestres Rosa Sensat celebra la 52a Escola d’Estiu amb una àmplia oferta de cursos. En l’àmbit de competència digital trobem aquest curs d’iniciació al món de la programació i la robòtica educativa fent servir com a base l’entorn de programació de Scratch i usant diferents ginys i robots.\nL’altre curs que ofereix Rosa Sensat relacionat amb aquesta temàtica és un d’iniciació al món maker (o, com proposa el Termcat, faedor). En aquest curs es proposa fer una sèrie de tallers pràctics oferint eines i les seves reflexions pedagògiques per a les etapes de primària i secundària, per tal que mestres i professors s’animin a posar en pràctica aquesta filosofia.\nFormador: Pedro Antonio Fábrega i altres membres de la comunitat Vailets Hacklab\nVal a dir que Rosa Sensat ofereix la possibilitat de cursar tots dos en un sol itinerari de 30 hores, corresponent al que es mostra com a Àmbit competència digital – II d’aquesta pàgina.\nScratch: iniciació a la programació educativa\nL’Associació de mestres iEARN-Pangea ofereix un curs d’iniciació a la programació educativa i, en particular, a Scratch. La metodologia de treball és virtual i es porta a terme al Moodle d’iEARN-Pangea, on cada alumne disposa d’una guia didàctica amb la temporització de les diferents activitats o “reptes”, les instruccions i els fòrums de debat.\nHorari: Del 3 al 14 de juliol\nDestinataris: Mestres i professors/es i d’educació d’adults\nL’Associació Espiral, Educació i Tecnologia ofereix la tercera edició del curs d’iniciació a Scratch. El curs es desenvoluparà en l’espai virtual (Moodle) d’Espiral. Cada mòdul disposarà d’un espai de debat per resoldre els dubtes específics de cada tema.\nL’Associació Espiral, Educació i Tecnologia ofereix per primera vegada un curs de disseny i creació 3D amb Beetle Blocks, recurs del que vam parlar en aquest blog. Aquesta formació vol ajudar a descobrir les potencialitats de la tecnologia d’impressió 3D en la creació de prototips vinculats a projectes escolars en un ampli espectre de matèries del currículum: Tecnologia, Educació Visual i Plàstica, Matemàtiques, Ciències.\nL’Associació Espiral, Educació i Tecnologia ofereix la segona edició d’aquest curs d’iniciació a la programació en dispositius mòbils. Per una banda, els participants aprendran a programar un dispositiu mòbil Android i per altra coneixeran els conceptes bàsics de programació necessaris per poder desenvolupar aplicacions de manera efectiva.\nFormador: Josep Ramon Planas\nAnterior Entrada anterior: Edcamp Sant Martí\nSegüent Entrada següent: A la primavera hem compartit i hem après!


Divendres, a Bellpuig, mercat a la fresca – Comarques de Ponent\nDivendres, a Bellpuig, mercat a la fresca\nadmin Posted On agosto 28, 2008\nAquest divendres, dia 29 d’agost, les botigues i establiments de Bellpuig sortiran al carrer per participar del Mercat a la Fresca que tindrà lloc al Parc de Bellpuig i durant el qual s’hi podran trobar oportunitats i ofertes que d’alguna manera posaran el punt i final en alguns casos, a les rebaixes d’estiu. Aquest divendres, dia 29 d’agost, les botigues i establiments de Bellpuig sortiran al carrer per participar del Mercat a la Fresca que tindrà lloc al Parc de Bellpuig i durant el qual s’hi podran trobar oportunitats i ofertes que d’alguna manera posaran el punt i final en alguns casos, a les rebaixes d’estiu. El mercat començarà a les 20 hores i durant el mateix tindrà lloc el sorteig d’una panera. Coincidint amb el mercat, la Comissió de Festes i l’Ajuntament, han organitzat per a les 10 de la nit, un acte de presentació del programa festiu de la Festa Major per donar a conèixer públicament els actes preparats per la mateixa que tindrà lloc els dies 11, 12, 13 i 14 de setembre. D’altra banda, el mateix divendres a les 19 hores tindrà lloc la inauguració de l’exposició que organitza el Centre Excursionista CIM en motiu del seu 25è aniversari. Aquesta exposició es podrà visitar a la Sala de Plens de l’Ajuntament fins al dia 14 de setembre, cada dia de les 18 a les 20 hores.


Pirates de Catalunya amb les persones LGTBI\nEl 28 de juny es commemora l’aniversari dels fets d’Stonewall Inn. Aquest mateix dia, de l’any 1969, la policia de Nova York va irrompre en aquest local freqüentat per persones LGBTI per realitzar una batuda. Tanmateix, aquest cop la resposta que van obtenir va ser diferent i les persones que es trobaven al local van dir prou a la vulneració sistemàtica dels seus drets i es van revoltar. Els aldarulls van durar diversos dies i van marcar l’inici de la lluita mundial pels drets LGTBI. A Catalunya, es va produir la primera manifestació pels drets LGBTI de l’estat espanyol l’any 1977, durant la denominada transició democràtica.\nÉs obvi que, des dels anys 70, s’han produït una sèrie d’avenços en la consecució dels drets LGBTI. Des del 1998 que a Catalunya les parelles del mateix sexe es poden registrar com a parelles de fet i a partir del 2005 existeix el matrimoni igualitari a l’estat. També a Catalunya, al 2014 s’ha aprovat una llei per garantir aquests drets i erradicar l’LGBTI-fòbia, si bé, aquesta té una falta clara de dotació pressupostària per desplegar-la completament. Això sí, el nivell d’acceptació i normalització social ha anat creixent, de manera que les diferents realitats van guanyant representació pública.\nTanmateix, no resulta menys obvi que en molts llocs del món aquests drets no només no estan garantits, sinó que es persegueix les persones LGBTI i la seva existència. A més a més, els últims anys han ressorgit moviments reaccionaris contraris a les persones dissidents sexuals i de gènere. Aquests moviments han deixat de ser sectors minoritaris per esdevenir un discurs cada cop més normalitzat que pretén arrabassar els drets assolits, també al nostre país, on han crescut de manera descontrolada les agressions d’odi a persones LGBTI.\nLes persones LGBTI formem part de la societat, tenim els mateixos drets i deures i hem de poder visibilitzar-nos socialment sense témer per les conseqüències. Normalitzar els discursos que atempten contra els drets de les persones LGBTI, així com contra les feministes, les migrants, etc. fomenta i esperona les conductes contràries a aquests drets com ara la discriminació i les agressions. Especialment greus i denunciables són els atacs contra les persones trans, tant des de la dreta més reaccionaria, com des de sectors TERF.\nPirates de Catalunya es vol posicionar de manera clara a favor dels drets de les lesbianes, gais, bisexuals i trans, així com de qualsevol dissidència sexual o de gènere, i els defensarà fins a les últimes conseqüències. Volem contribuir activament a l’alliberament LGBTI perquè totes puguin desenvolupar els seus projectes de vida. Aquesta és una lluita transversal que implica àmbits com les condicions materials i econòmiques, la salut, l’educació… treballarem en tots i cadascun d’ells sense deixar a ningú enrere.\nAquest 28 de juny, com cada dia de l’any, les persones LGBTI de Pirates de Catalunya, així com totes les nostres companyes, volem tornar a reivindicar l’Orgull i animem a tothom a fer-ho als seus barris, pobles, viles i ciutats.


IniciInformacióSeleccionats sis tècnics en pràctiques per a diferents departaments de l’Ajuntament del Vendrell a través del programa de Garantia Juvenil\nDurant el mes d’octubre s’ha realitzat un procés de selecció a L’EINA dirigit a joves menors de 30 anys que han finalitzat els estudis de Grau i que volien fer pràctiques laborals a diferents departaments de l’Ajuntament del Vendrell.\n-Estar inscrit al Programa de Garantia Juvenil i estar donat d'alta al Servei d'Ocupació del Vendrell-L'EINA.\n-Estar donat d'alta al Servei d'Ocupació de Catalunya i comunicar a l'oficina del SOC que es vol formar part d'aquesta oportunitat laboral.\n-Ser susceptible de ser contractat en la modalitat de contracte en pràctiques.\nAquest projecte està subvencionat per la Unió Europea, el Fons Social Europeu i la Iniciativa d'Ocupació Juvenil i el lema "El Fons Social Europeu inverteix en el teu futur" i compta amb el suport del Servei Públic d'Ocupació de Catalunya i la Generalitat de Catalunya.